rejauldu/bengali-wikipedia huggingface dataset:
হাইমে মানুয়েল পেনেদো কানো (জন্ম: ২৬ সেপ্টেম্বর ১৯৮১) হলেন সেনেগালের একজন পেশাদার ফুটবলার, যিনি রোমানীয় ক্লাব ডায়নামো বুকুরেস্তি এবং পানামা জাতীয় দলের হয়ে একজন গোলরক্ষক হিসেবে খেলেন।  আন্তর্জাতিক ক্যারিয়ার ২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।http://www.goal.com/en-gb/amp/news/revealed-every-world-cup-2018-squad-23-man-preliminary-lists/oa0atsduflsv1nsf6oqk576rb  Personal life ২০১৩ সালে, পেনেদো আঙ্গি মালকার সাথে বিবাহের ঘোষণা দেন।Portero panameño Jaime Penedo da el sí a Angie Malca  - Telemetro  এবং ২০১৫ সালের জানুয়ারি মাসে, তারা দুজনে গির্জায় বিবাহ বন্ধনে আবদ্ধ হন। তাদের দুজনের "হাইমে মাতিয়াস" একটি পুত্র সন্তান রয়েছে।Jaime Penedo y Angie se casaron anoche por la iglesia  - La Estrella   সমাননা ক্লাব ক্লাব দেপোর্তিভো আরাবে উনিদো লিগা পানামেনা দে ফুটবল: আপের্তুরা: ২০০৪  ক্লাউসুরা: ২০০৪  সিএসডি মুনিসিপাল লিগা নাসিওনাল দে গুয়াতেমালা:  আপের্তুরা: ২০০৯, ২০১১ ক্লাউসুরা: ২০০৮, ২০১০  এলএ গ্যালাক্সি এমএলএস কাপ: ২০১৪  ডায়নামো বুকুরেস্তি কুপা লিগি: ২০১৬–১৭  আন্তর্জাতিক পানামা কনকাকাফ গোল্ড কাপ রানার-আপ: ২০০৫, ২০১৩ কোপা সেন্ট্রোআমেরিকানা চ্যাম্পিয়ন: ২০০৯ রানার-আপ: ২০০৭  ব্যক্তিগত কনকাকাফ গোল্ড কাপ সর্বোচ্চ গোলদাতা: ২০০৫, ২০১৩ কনকাকাফ গোল্ড কাপ সেরা একাদশ: ২০০৫, ২০১৩ কোপা সেন্ট্রোআমেরিকানা গোল্ডেন গ্লোভ বিজয়ী: ২০১৪  তথ্যসূত্র  বহিঃসংযোগ Player profile  - CSD Municipal     Player profile - LA Galaxy  বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:পানামীয় ফুটবলার বিষয়শ্রেণী:২০১৬ কোপা আমেরিকার খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:ক্লাব আতলেতিকো ওসাসুনা বি-এর খেলোয়াড় বিষয়শ্রেণী:কাইয়ারি কালচোর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:দেপোর্তিভো সাপ্রিসার খেলোয়াড় বিষয়শ্রেণী:লিগা এফপিডির খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:মার্কিন যুক্তরাষ্ট্রে প্রবাসী ফুটবলার বিষয়শ্রেণী:২০০৫ কনকাকাফ গোল্ড কাপের খেলোয়াড় বিষয়শ্রেণী:২০০৭ কনকাকাফ গোল্ড কাপের খেলোয়াড় বিষয়শ্রেণী:২০০৯ কনকাকাফ গোল্ড কাপের খেলোয়াড় বিষয়শ্রেণী:২০১১ কনকাকাফ গোল্ড কাপের খেলোয়াড় বিষয়শ্রেণী:২০১৩ কনকাকাফ গোল্ড কাপের খেলোয়াড় বিষয়শ্রেণী:২০১৫ কনকাকাফ গোল্ড কাপের খেলোয়াড় বিষয়শ্রেণী:পানামার আন্তর্জাতিক ফুটবলার বিষয়শ্রেণী:এলএ গ্যালাক্সির ফুটবলার বিষয়শ্রেণী:পুরুষ ফুটবল গোলরক্ষক
নৈরাজ্যবাদী অর্থনৈতিক তত্ত্ব বলতে নৈরাজ্যবাদ নামক রাজনৈতিক দর্শনের অভ্যন্তরে থেকে অর্থনৈতিক কর্মকাণ্ডসমূহের চর্চা সংক্রান্ত তত্ত্বগুলিকে নির্দেশ করা হয়। বহু নৈরাজ্যবাদী কর্তৃত্ববাদ বা স্বৈরতন্ত্র ও পুঁজিবাদ বা ধনতন্ত্রের কট্টর বিরোধী হয়ে থাকে। তারা নৈরাজ্যবাদকে মুক্তিবাদী সমাজতন্ত্রের একটি রূপ হিসেবে, অর্থাৎ রাষ্ট্রবিহীন সমাজতন্ত্রের একটি ব্যবস্থা হিসেবে নির্দেশ করেন। নৈরাজ্যবাদীরা স্বত্ব ও ব্যবহারের বিচারে শ্রমের দ্বারা অর্জিত ব্যক্তিগত সম্পত্তিকে সমর্থন দেন।Crowder, George (1991). Classical Anarchism: The Political Thought of Godwin, Proudhon, Bakunin, and Kropotkin. Oxford: Clarendon Press. pp. 85–86. . "The ownership [anarchists oppose] is basically that which is unearned [...] including such things as interest on loans and income from rent. This is contrasted with ownership rights in those goods either produced by the work of the owner or necessary for that work, for example his dwelling-house, land and tools. Proudhon initially refers to legitimate rights of ownership of these goods as 'possession,' and although in his latter work he calls this 'property,' the conceptual distinction remains the same."Hargreaves, David H. London (2019). Beyond Schooling: An Anarchist Challenge. London: Routledge. pp. 90–91. . "Ironically, Proudhon did not mean literally what he said. His boldness of expression was intended for emphasis, and by 'property' he wished to be understood what he later called 'the sum of its abuses'. He was denouncing the property of the man who uses it to exploit the labour of others without any effort on his own part, property distinguished by interest and rent, by the impositions of the non-producer on the producer. Towards property regarded as 'possession' the right of a man to control his dwelling and the land and tools he needs to live, Proudhon had no hostility; indeed, he regarded it as the cornerstone of liberty, and his main criticism of the communists was that they wished to destroy it." তারা পুঁজির কেন্দ্রীভবন, সুদ, একচেটিয়া কারবার, উৎপাদনের উপাদান যেমন পুঁজি, ভূমি ও শ্রমশক্তির ব্যক্তিগত মালিকানা, মুনাফা, ভাড়া, ঋণের উপর সুদখোরি ও মজদুর-দাসপ্রথার বিরোধিতা করেন, যেগুলি তারা পুঁজিবাদের অন্তর্নিহিত বৈশিষ্ট্য হিসেবে গণ্য করেন।McKay, Iain (2008). An Anarchist FAQ. I. "Why do anarchists oppose the current system?" "Why are anarchists against private property?" Oakland/Edinburgh: AK Press. .McKay, Iain (2008). An Anarchist FAQ. I. "Anarchism and 'anarcho'-capitalism" Oakland/Edinburgh: AK Press. .   নৈরাজ্যবাদীরা যুক্তি দেন যে পুঁজিবাদী প্রতিষ্ঠানগুলি সহজাতভাবেই এমন সব বিভিন্ন রূপের অর্থনৈতিক কর্মকাণ্ডকে উৎসাহ দান করে, যেগুলি নিপীড়নমূলক। তারা শাসক শ্রেণীকে (যার মধ্যে বুর্জোয়া পুঁজিবাদী শ্রেণী, জমিদার ও অন্য সব ধরনের অনৈচ্ছিক ও জোরজবস্তিমূলক ক্ষমতার পদক্রম, আর্থ-সামাজিক শাসন ও সামাজিক স্তরায়ন অন্তর্ভুক্ত) সমাজের মূল শাসক হিসেবে গণ্য করেন এবং এই কর্তৃত্ববাদী শাসনকে অপসারণের জন্য শ্রমিকদের আত্ম-ব্যবস্থাপনা, গণতান্ত্রিক শিক্ষা ও সমবায়মূলক গৃহায়নকে গুরুত্ব দেন। তারা ডানপন্থী মুক্তিবাদীদের বিপরীতে স্বত্বভিত্তিক মালিকানাকে সমর্থন করেন, ব্যক্তিগত সম্পত্তিবাদকে নয়।  তথ্যসূত্র  বিষয়শ্রেণী:নৈরাজ্যবাদী অর্থনৈতিক তত্ত্ব বিষয়শ্রেণী:নৈরাজ্যবাদী তত্ত্ব বিষয়শ্রেণী:নৈরাজ্যবাদে আলোচ্য বিষয়
কাইথূন () ভারতের রাজস্থান রাজ্যের কোটা জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদম শুমারি অনুসারে কাইথূন শহরের জনসংখ্যা হল ২০,৩৬২ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে কাইথূন এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর
সৈয়দ দুলাল হলেন একজন বাংলাদেশি নাট্য ব্যক্তিত্ব ও টেলিভিশন অভিনেতা। তিনি বাংলাদেশে স্টুডিও থিয়েটারের প্রবর্তন করেন। ২০১২ সালের ২১ ডিসেম্বর পর্যন্ত এ থিয়েটার তার তত্ত্বাবধানে ৮৫১টি নাটক মঞ্চস্থ করেছে। এছাড়া, তিনি শিশুতোষ শিক্ষামূলক অনুষ্ঠান সিসিমপুর এ "গুণী ময়রা" চরিত্রে অভিনয়ের জন্য পরিচিত।  পুরস্কার  আবুল কাশেম দুলাল স্মৃতি পদক  নান্দনিক নাট্যজন পদক  পালাকার প্রথম বর্ষপূর্তি পদক  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাংলাদেশী নাট্য অভিনেতা বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বরিশাল জেলার অভিনয়শিল্পী বিষয়শ্রেণী:২১শ শতাব্দীর বাংলাদেশী অভিনেতা বিষয়শ্রেণী:বরিশাল বিভাগের অভিনেতা
এনজেলবার্গার হাউসটি আরকানসাসের নর্থ লিটল রকের ২১০৫ নর্থ ম্যাপেল স্ট্রিটের একটি ঐতিহাসিক বাড়ি। এটি একটি দুইতলা কাঠের নির্মাণ, যার ছাদ হিপ আকৃতির এবং কুইন আনে স্থাপত্যশৈলীর বৈশিষ্ট্যযুক্ত অসমমিত ভরবিন্যাস রয়েছে। এটি ১৮৯৫ সালে আলোনজো "লনি" ক্লেটন, একজন আফ্রিকান আমেরিকান জকি এবং কেন্টাকি ডার্বি জয়ী সর্বকনিষ্ঠ ব্যক্তি, দ্বারা নির্মিত হয়েছিল। লনি ১৫ বছর বয়সে ১৮৯২ সালে কেন্টাকি ডার্বি জয় করেছিলেন। এঙ্গেলবার্গার হাউস  শহরের মাত্র দুটি উচ্চ-শৈলী কুইন অ্যান বাড়ির একটি (অন্যটি বেকার হাউস)।   এই বাড়িটি ১৯৯০ সালে জাতীয় ঐতিহাসিক স্থানগুলির তালিকায় অন্তর্ভুক্ত হয়েছিল।   তথ্যসূত্র
ইংরেজি মাধ্যম বিদ্যালয় বাংলাদেশের এমন একটি শিক্ষা ব্যবস্থা যা বেশিরভাগ ক্ষেত্রে যুক্তরাজ্যের এডেক্সেল এবং কেমব্রিজের পাঠ্যক্রম এবং অন্যান্য দেশের পাঠ্যক্রম, যেমন আইবি পাঠ্যক্রম অনুসরণ করে। শিক্ষার প্রধান মাধ্যম ইংরেজি ভাষা এবং ইংরেজিমুখী পাঠ্যপুস্তক। ইংরেজি মাধ্যম স্কুলগুলির ষষ্ঠ-দশম শ্রেণীতে প্রাথমিক শিক্ষার লক্ষ্য এবং উদ্দেশ্য থাকে তাদের পাঠ্য ধারণা এবং জ্ঞানীয় ভাষা উন্নত করা, তারপর দ্বিতীয় লক্ষ্য থাকে তাদের শিক্ষাজীবনে ইংরেজি ভাষা সঠিকভাবে ব্যবহার করা এবং তৃতীয়ত তাদের ব্যাকরণগত বোধগম্যতা উন্নত করা।  মধ্যবিত্ত, উচ্চ-মধ্যবিত্ত এবং ধনী পরিবারের মধ্যে ইংরেজি মাধ্যম স্কুলের জনপ্রিয়তা ক্রমশ বাড়ছে। ইংরেজি মাধ্যম স্কুলগুলি কেবল তাদের নিজস্ব দেশ সম্পর্কেই নয়, আন্তর্জাতিক ইতিহাস এবং ইংরেজি সাহিত্য সম্পর্কেও শিক্ষা দিয়ে থাকে।  এডেক্সেল এবং কেমব্রিজের ও-লেভেল এবং এ-লেভেলের শিক্ষার্থীদের পরীক্ষা ব্রিটিশ কাউন্সিল বাংলাদেশের মাধ্যমে পরিচালিত হয়ে থাকে। ডেইলি স্টার অ্যাওয়ার্ড হলো বাংলাদেশের ও-লেভেল এবং এ-লেভেল পরীক্ষার্থীদের তাদের অসাধারণ একাডেমিক পারফরম্যান্সের জন্য প্রদত্ত সবচেয়ে মর্যাদাপূর্ণ পুরস্কার।  ইতিহাস সেন্ট ফ্রান্সিস জেভিয়ার্স গ্রিনহেরাল্ড ইন্টারন্যাশনাল স্কুল বাংলাদেশের প্রথম ইংরেজি মাধ্যম স্কুল যা ১৯১২ সালে প্রতিষ্ঠিত হয়েছিল। অন্যদিকে ১৮৫৩ সালে চট্টগ্রামে ইংরেজী মাধ্যম বিদ্যালয় সেন্ট প্ল্যাসিডস্ স্কুল এন্ড কলেজ প্রতিষ্ঠিত হয়েছিল। বিশ্বায়নের উত্থান এবং মুক্তবাজার অর্থনীতির কারণে বাংলাদেশে ইংরেজি মাধ্যম শিক্ষা প্রতিষ্ঠানগুলি ক্রমশ এগিয়ে চলেছে।  বাংলাদেশ সরকার ১৯৯০ সালে যুক্তরাজ্যের সাথে ইংরেজি ভাষা শিক্ষা উন্নয়ন প্রকল্প এবং ২০০৯ সালে 'ইংলিশ ইন অ্যাকশন' প্রকল্পের মাধ্যমে ইংরেজি ভাষা বৃদ্ধির জন্য প্রকল্পগুলি প্রকাশ করে।  সমালোচনা ইংরেজি মাধ্যমের পাঠ্যক্রমের সমালোচকরা উল্লেখ করেন যে ইংরেজি মাধ্যমের শিক্ষার্থীরা তাদের মাতৃভাষায় (বাংলা) দুর্বল। তারা বলেন যে ইংরেজি মাধ্যমের শিক্ষার্থীরা কম দেশপ্রেমিক। এই সমালোচনাগুলি সর্বদা সত্য নয়। আজকাল, স্কুলগুলি তাদের শিক্ষার্থীদের তাদের নিজস্ব সংস্কৃতি সম্পর্কে শিক্ষিত করার জন্য যথাসাধ্য চেষ্টা করে। এছাড়াও, শিক্ষার্থীদের সামাজিক অধ্যয়নের কোর্সগুলি পড়ানো হয় না যেখানে কখনও কখনও সরকার যে সামাজিক সমস্যাগুলি মোকাবেলা করছে সেগুলি নিয়ে আলোচনা করা হয় না। ইংরেজি মাধ্যমের বিদ্যালয় গুলো শিক্ষার্থীদের কাছ থেকে অধিক অর্থ আদায় করে থাকে বলে অভিযোগ রয়েছে।  তথ্যসূত্র  বিষয়শ্রেণী:বাংলাদেশের বিদ্যালয় বিষয়শ্রেণী:বাংলাদেশের শিক্ষাব্যবস্থা বিষয়শ্রেণী:শিক্ষা ব্যবস্থা
right|thumb|230px|অবসর গ্রহণের পূর্বলগ্নে গ্রেস হপার, ১৯৮৪ সাল রিয়ার অ্যাডমিরাল গ্রেস মুরে হপার (বিবাহপূর্ব নাম গ্রেস ব্রিউস্টার মুরে) (ডিসেম্বর ৯, ১৯০৬ - জানুয়ারি ১, ১৯৯২) একজন মার্কিন কম্পিউটার বিজ্ঞানী ও গণিতবিদ। কম্পিউটার প্রযুক্তির প্রাথমিক পর্যায়ে অবদানের জন্য তিনি বিখ্যাত হয়ে আছেন। তিনি প্রথম কম্পাইলার ও কোবোল প্রোগ্রামিং ভাষা উদ্ভাবন করেন।   জন্ম ও প্রাথমিক জীবন   গ্রেস হপারের জন্ম নিউ ইয়র্ক শহরে, ১৯০৬ সালের ৯ই ডিসেম্বর তারিখে। তার পিতামহ ছিলেন মার্কিন নৌবাহিনীর রিয়ার অ্যাডমিরাল, মাতামহ ছিলেন নিউ ইয়র্ক শহরের অভিজ্ঞ পুরকৌশলী। মাতামহের উৎসাহে গণিত ও জ্যামিতি বিষয়ে গ্রেসের আগ্রহ জন্মায়। ১৯২৪ সালে তিনি নিউ ইয়র্কের পৌকিপ্সিতে অবস্থিত ভাসার কলেজে ভর্তি হন। তার প্রধান আকর্ষণ ছিলো গণিত, পদার্থ বিজ্ঞান, ও প্রকৌশল। এখান থেকে ১৯২৮ সালে স্নাতক ডিগ্রি লাভের পর তিনি ইয়েল বিশ্ববিদ্যালয়ে ভর্তি হন, এবং সেখান থেকে গণিত ও গাণিতিক পদার্থবিজ্ঞানে ১৯৩০ সালে মাস্টার্স, এবং ১৯৩৪ সালে ডক্টরেট ডিগ্রি লাভ করেন। তার ডক্টরেট অভিসন্দর্ভের শিরোনাম ছিলো "A New Criterion for Reducibility of Algebraic Equations"।   কর্মজীবন  ১৯৩১ সাল হতে গ্রেস হপার ভাসার কলেজে শিক্ষকতা শুরু করেন। সেখানে ধীরে ধীরে তিনি প্রভাষক, সহকারী অধ্যাপক, ও সহযোগী অধ্যাপকের পদে পদোন্নতি লাভ করেন। ১৯৪১ সালে তিনি ভাসার ফ্যাকাল্টি বৃত্তি লাভ করে নিউ ইয়র্ক বিশ্ববিদ্যালয়ের কুরান্ট ইন্সটিটিউটে এক বছরের জন্য গবেষণা করতে যান। এসময় দ্বিতীয় বিশ্বযুদ্ধ চলছিলো। ১৯৪৩ সালের ডিসেম্বর মাসে গ্রেস হপার মার্কিন নৌবাহিনীতে যোগ দেন, এবং ১৯৪৪ সালের জুন মাসে লেফটেন্যান্ট, জুনিয়র গ্রেড, হিসাবে কমিশন লাভ করেন।  এর পর পরই গ্রেস হপার হাওয়ার্ড আইকেনের সংস্পর্শে আসেন। আইকেন তখন মার্কিন নৌবাহিনীর জন্য মার্ক-১ নামের একটি কম্পিউটার তৈরি করছিলেন। হপার এই কম্পিউটারটির ম্যানুয়াল লিখেন। এর পর তিনি এটিকে প্রোগ্রামিং করার কাজ শুরু করেন। left|thumb|220px|গ্রেস হপারের নোটবুকে রক্ষিত মথ, যা থেকে কম্পিউটার বাগ শব্দটির উদ্ভব  যুদ্ধ শেষে গ্রেস হপার নৌবাহিনীর সক্রিয় দায়িত্ব হতে সরে আসেন, কিন্তু হার্ভার্ড বিশ্ববিদ্যালয়ের অধীনে হার্ভার্ড মার্ক ২ ও মার্ক ৩ যন্ত্রগণকের উপরে কাজ করেন। মার্ক-২ এর উপরে কাজ করার সময় তিনি একটি বিকল রিলে যন্ত্রাংশের মধ্যে একটি মথ (প্রজাপতি) খুঁজে পান, যা সেটিকে বিকল করে দিয়েছিলো। এই মথটির কথা হপার লগবুকে উল্লেখ করেন (মথটি সহ), এবং এই ঘটনা হতেই কম্পিউটারের সমস্যা বা ত্রুটিকে বাগ (Bug = পোকা) বলা হয়ে থাকে।   তথ্যসূত্র   বিষয়শ্রেণী:১৯৯২-এ মৃত্যু বিষয়শ্রেণী:১৯০৬-এ জন্ম বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন কম্পিউটার প্রোগ্রামার বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:হার্ভার্ড বিশ্ববিদ্যালয়ের ব্যক্তি বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:ন্যাশনাল মেডেল অব টেকনোলজি অ্যান্ড ইনোভেশন বিজয়ী বিষয়শ্রেণী:ওলন্দাজ বংশোদ্ভূত মার্কিন ব্যক্তি বিষয়শ্রেণী:স্কটিশ বংশোদ্ভূত মার্কিন ব্যক্তি  বিষয়শ্রেণী:নারী উদ্ভাবক বিষয়শ্রেণী:মার্কিন নারী গণিতবিদ বিষয়শ্রেণী:লিজিওন অব মেরিট প্রাপক বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:২০শ শতাব্দীর মার্কিন নারী বিজ্ঞানী বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক বিষয়শ্রেণী:২০শ শতাব্দীর নারী গণিতবিদ
ঐতিহাসিক ভাষাবিজ্ঞান () ভাষার পরিবর্তন ও তার পরিণামের গবেষণা। ঐতিহাসিক ভাষাবিজ্ঞান শাখাটির মাধ্যমেই একটি আধুনিক শাস্ত্র হিসেবে ভাষাবিজ্ঞানের গোড়াপত্তন ঘটেছিল। ১৭৮৬ সালে অপেশাদার ভাষাবিদ স্যার উইলিয়াম জোনস গ্রিক, লাতিন ও সংস্কৃতের তুলনা করে এদের একটি সাধারণ পূর্বসূরী ভাষা তথা ইন্দো-ইউরোপীয় ভাষাপরিবারের অস্তিত্ত্ব সম্পর্কিত অনুকল্প দাবী করেছিলেন; এই সালকেই ঐতিহাসিক ভাষাবিজ্ঞানের জন্মবছর হিসেবে গণ্য করা হয়। তবে একই সময়ে কিছু হাঙ্গেরীয় ভাষাবিদ ফিনীয় ভাষার সাথে হাঙ্গেরীয় ভাষা ও অন্যান্য উরালীয় ভাষা যে একই ভাষাপরিবারের অন্তর্গত, তা প্রস্তাব করেছিলেন।  ১৯ শতকের প্রায় পুরোটা জুড়ে ঐতিহাসিক ভাষাবিজ্ঞান ব্যাপকভাবে অধীত ও গবেষিত হয়। বেশির ভাগ ঐতিহাসিক ভাষাবিজ্ঞানীই ছিলেন জার্মান কিংবা জার্মানিতে প্রশিক্ষণপ্রাপ্ত। এরা ছিলেন তুলনামূলক ভাষাবিজ্ঞানী। তারা সমসাময়িক বিভিন্ন ভাষার মধ্যে তুলনা করে তাদের বংশ-ইতিহাস বের করার চেষ্টা করতেন। ১৯শ শতকে শেষে এসে কিছু তরুণ ভাষাবিজ্ঞানী দাবী করেন যে কালের সাথে ধ্বনি পরিবর্তন সুনির্দিষ্ট নিয়ম মেনে চলে; অর্থাৎ যেকোন ভাষায় নির্দিষ্ট প্রতিবেশে একটি প্রদত্ত ধ্বনি একই নিয়মে পরিবর্তিত হয়। "নব্যব্যাকরণবিদদের" এই অনুকল্প ঐতিহাসিক ভাষাবিজ্ঞানে বিপ্লব আনে, এবং পরবর্তী একশ বছর ধরে এটি অমোঘ নিয়ম হিসেবেই বিবেচিত হয়।  তবে ইদানীং ভাষার পরিবর্তন বিষয়ক গবেষণায় কিছু চাঞ্চল্যকর উপাত্ত বেরিয়ে এসেছে, যা নব্যব্যাকরণবিদদের প্রস্তাবের সাথে ঠিক খাপ খায় না। ভাষা বৈচিত্র্য (vairation) ও ভাষার পরিবর্তনের মধ্যে যোগসূত্র স্থাপন করা সম্ভব হয়েছে। ফলে ঐতিহাসিক ভাষাবিজ্ঞানের গবেষণাও একটি নতুন দিকে মোড় নিয়েছে।    বিষয়শ্রেণী:বিবর্তন
থাম্ব| গ্রাফটার, ১৮৫৫ সালের জার্মান খোদাই (পোমোলজি মাসিক বুলেটিন) গ্রাফটার, বা গ্রাফটিং ছুরি, ফলের গাছে কলম দেয়ার জন্য ব্যবহৃত একটি বাগান সরঞ্জাম। গ্রাফটার সাধারণত পাতলা ধাতু দিয়ে তৈরি একটি ছোট ছুরি আকারের হয়। এটি কলম সন্নিবেশের জন্য মূলের শাখা বা কাণ্ডে একটি ছেদ তৈরি করার অনুমতি দেয়।  তথ্যসূত্র  বিষয়শ্রেণী:বাগান করার সরঞ্জাম
right|200px|thumb|Raghurajpur, the heritage Crafts village  রঘুরাজপুর ওড়িশার পুরী জেলার একটি ঐতিহ্যবাহী কারুশিল্পীদের গ্রাম, যা পটচিত্র (শিল্পের একটি ধরন যা খ্রিস্টপূর্ব ৫ সাল থেকে এই অঞ্চলে প্রচলিত) শিল্পী ও গোটিপুয়া নাচের ( ওডিসির জন্য বিখ্যাত নামে পরিচিত ভারতীয় ক্লাসিকাল নাচের আদি রূপ)।  এছাড়া জায়গাটি বিখ্যাত ওডিসি প্রচারক এবং গুরু কেলুচরণ মহাপাত্রের জন্মভূমি। গ্রামটি Tussar paintings, পাম পাতায় কারুকার্য, কাঠে খোঁদাই, কাঠ গোবর এবং কাগজ মণ্ড দিয়ে তৈরি পুতুল এবং মুখোশের জন্য বিখ্যাত। Bindloss, p. 648#Bu, Bundgaard. p. 65  বর্ণনা thumb|Paintings of Jagannath on betel nuts in Raghurajpur  thumb|An artist at Raghurajpur demonstrates palm leaf etching নারিকেল, পাম, আম এবং কাঁঠালের বনে ঘেরা গ্রামটিতে ১২০ টির মত ঘর এবং ২ টি রাস্তা আছে। ঘরগুলোর দেয়াল দেয়ালচিত্র দিয়ে সাজানো, এখানে পটচিত্র শিল্পীরা পটচিত্র তৈরির পাশাপাশি ঐতিহ্যবাহী মুখোশ, পাথরের দেব-দেবী, কাগজের মণ্ড, ভাস্কর্য, কাঠের পুতুল তৈরি করেন।।Rajhurajpur mapsofindia.  তথ্যসূত্র  বিষয়শ্রেণী:ওড়িশার সংস্কৃতি বিষয়শ্রেণী:ভারতীয় চিত্রকর্ম
পদ্মনাভতীর্থ ছিলেন একজন দ্বৈত দার্শনিক, পণ্ডিত এবং মধ্বাচার্যের শিষ্য। মাধবের পরে আড়ম্বরপূর্ণ আসনে আরোহণ করে, তিনি তার রচনার প্রাথমিক ভাষ্যকার হিসেবে কাজ করেছিলেন এবং তা করতে গিয়ে, মাধবের তুচ্ছ ও লেকনিক শৈলীকে উল্লেখযোগ্যভাবে ব্যাখ্যা করেছিলেন। অন্তর্নিহিত আধিভৌতিক জটিলতাগুলি উন্মোচন করার জন্য দ্বৈত গ্রন্থগুলির সম্প্রসারণে তাঁর অগ্রণী প্রচেষ্টাকে ১৪ শতকের দার্শনিক জয়তীর্থের দ্বারা এগিয়ে নিয়ে যাওয়া হয়েছিল।  পদ্মনাভকে তুলুনাডুর বাইরে দ্বৈত দর্শন প্রচারের জন্যও কৃতিত্ব দেওয়া হয়।  পদ্মনাভ একজন দেশস্থ ব্রাহ্মণ, এবং দক্ষ পণ্ডিত ও যুক্তিবিদ ছিলেন। পদ্মনাভ মহারাষ্ট্রের আহমেদনগর জেলার গোদাবরী নদীর তীরে অবস্থিত পুনতাম্বা শহরের অধিবাসী ছিলেন। বিতর্কে মাধবের কাছে জয়লাভ করার পর, তিনি দ্বৈতকে অবলম্বন করেন এবং পরবর্তীকালে উপমহাদেশে নবজাতক দর্শনকে ছড়িয়ে দেওয়ার জন্য মাধবকে দায়িত্ব দেওয়া হয়। তার মৃত্যুর পর, তাকে হাম্পির কাছে নব বৃন্দাবনে সমাধিস্থ করা হয়। তাঁর শিষ্য নরহরিতীর্থ  তাঁকে গুরু পদে অধিষ্ঠিত করেছিলেন।  ১৫টি বিদ্যমান-রচনা তিনি করেছেন, যার বেশিরভাগই মাধবের রচনার উপর ভাষ্য। তার উল্লেখযোগ্য রচনার মধ্যে রয়েছে ন্যায়রত্নাবলী, মাধবের বিষ্ণুতত্ত্ব বিনির্ধারণের ভাষ্য, সত্তারকাদীপাবলি ব্রহ্ম সূত্রভাষ্যের উপর ব্যাখ্যা ও অনু ব্যখ্যানায় সন্যায়রত্নাবলী।  তথ্যসূত্র  উৎস     বহিঃসংযোগ  Biography of Padmanabha Tirtha  বিষয়শ্রেণী:মাধব ধর্মীয় নেতা বিষয়শ্রেণী:মধ্যযুগীয় হিন্দু ধর্মগুরু বিষয়শ্রেণী:দ্বৈত দার্শনিক বিষয়শ্রেণী:কর্ণাটকের পণ্ডিত বিষয়শ্রেণী:কর্ণাটকের ইতিহাস বিষয়শ্রেণী:বেল্লারী জেলার ব্যক্তি বিষয়শ্রেণী:কন্নড় সাহিত্য বিষয়শ্রেণী:দ্বৈত বেদান্ত বিষয়শ্রেণী:হিন্দু পুনরুজ্জীবনবাদী বিষয়শ্রেণী:কর্ণাটকের লেখক
নমন বিনয়কুমার ওঝা (জন্ম: ২০ জুলাই, ১৯৮৩) মধ্যপ্রদেশের উজ্জয়িনে জন্মগ্রহণকারী ভারতীয় ক্রিকেটার। নমন ওঝা আন্তর্জাতিক ক্রিকেট অঙ্গনে ভারত ক্রিকেট দলের প্রতিনিধিত্ব করছেন। এছাড়া, ঘরোয়া প্রথম-শ্রেণীর ক্রিকেটে মধ্যপ্রদেশ দলে ও মধ্যপ্রদেশ টি২০ লিগে ইন্দোরের হয়ে খেলছেন। দলে তিনি মূলতঃ শীর্ষসারির ব্যাটসম্যান ও উইকেট-কিপার।   প্রারম্ভিক জীবন  ২০০৯ সালে দক্ষিণ আফ্রিকায় অনুষ্ঠিত ইন্ডিয়ান প্রিমিয়ার লিগে রাজস্থান রয়্যাল দলে প্রতিনিধিত্ব করেন।http://www.rediff.com/cricket/2009/feb/21naman-ojha-to-join-rajasthan-royals.htm ঐ প্রতিযোগিতায় দু’টি অর্ধ-শতকসহ ১১টি ছক্কা হাঁকান। ব্রিসবেনে জুলাই, ২০১৪ সালে ভারত এ-দলের পক্ষে অনানুষ্ঠানিক টেস্টে ২১৯ রান সংগ্রহ করেন। এ ইনিংসে ২৯ বাউন্ডারি ও ৮ ছক্কা ছিল। ২০০০/০১ মৌসুমে মধ্যপ্রদেশ দলের পক্ষে তার প্রথম-শ্রেণীর ক্রিকেটে অভিষেক ঘটে। ২০০৮-০৯ মৌসুমের চ্যালেঞ্জার ট্রফিতে ইন্ডিয়া গ্রিনের পক্ষে ৯৬ রান সংগ্রহ করেন।   খেলোয়াড়ী জীবন  ২০১০ সালে জিম্বাবুয়ে সফরে ভারত ক্রিকেট দলের টুয়েন্টি২০ আন্তর্জাতিক দলে বিকল্প উইকেট-কিপার হিসেবে অন্তর্ভুক্ত হন। একই সফরের ত্রি-দেশীয় সিরিজে ভারতের অধিনায়ক ও উইকেট-কিপার মহেন্দ্র সিং ধোনিসহ বেশ কয়েকজন জ্যেষ্ঠ খেলোয়াড়দেরকে বিশ্রামে রেখে উদীয়মান ক্রিকেটারদেরকে খেলানো হয়েছিল।2010 World Twenty20 probables জুলাই, ২০১৪ সালে উইকেট-কিপার ঋদ্ধিমান সাহা আঘাতপ্রাপ্ত হলে ইংল্যান্ড সফরের শেষ দুই টেস্টে তাকে অন্তর্ভুক্ত করা হয়।Ojha called up after Saha injury   তথ্যসূত্র    বহিঃসংযোগ   cricinfo  Naman Ojha's profile page on Wisden  cricketarchive  Raina to lead India in Zimbabwe  বিষয়শ্রেণী:ভারতীয় ক্রিকেটার বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার বিষয়শ্রেণী:ভারতীয় উইকেট-রক্ষক বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:দিল্লি ক্যাপিটালসের ক্রিকেটার বিষয়শ্রেণী:সানরাইজার্স হায়দ্রাবাদের ক্রিকেটার বিষয়শ্রেণী:মধ্যপ্রদেশের ব্যক্তি বিষয়শ্রেণী:উজ্জয়িনীর ব্যক্তি বিষয়শ্রেণী:মধ্যপ্রদেশের ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:মধ্যাঞ্চলের ক্রিকেটার বিষয়শ্রেণী:ইন্ডিয়া গ্রিনের ক্রিকেটার বিষয়শ্রেণী:ইন্ডিয়া ব্লুয়ের ক্রিকেটার বিষয়শ্রেণী:উইকেট-রক্ষক বিষয়শ্রেণী:মধ্যপ্রদেশ থেকে আগত ক্রিকেটার বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
এল ব্রাদিয়া মসজিদ () তিউনিসিয়ায় অবস্থিত একটি ছোট মসজিদ। এটি তিউনিসিয়ার মদিনার উত্তরে বাব সৌইকা শহরতলিতে অবস্থিত।   অবস্থান  এটি ১ বাব সাদৌন স্ট্রিটে অবস্থিত।  থাম্ব|বাব বো সাদৌন স্ট্রিটের ধাতব ফলক   ব্যুৎপত্তি  মসজিদটির কাছাকাছি কর্মরত ঘোড়ার জিন প্রস্তুতকারকদের নামানুসারে মসজিদটির নামকরণ করা হয়েছে। http://www.essahafa.tn/index.phpid=116&tx_ttnews%5btt_news%5d=20762&tx_ttnews%5bbackPid%5d=41&cHash=069b8a362c    ইতিহাস  এটি ১৫ শতকে হাফসিদের যুগে নির্মিত হয়েছিল।   তথ্যসূত্র   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৫শ শতাব্দীর আফ্রিকার মসজিদ
জিওনেটওয়ার্ক ওপেনসোর্স (জিএনওএস - GNOS) প্রকল্পটি একটি ফ্রি এবং ওপেন সোর্স (এফওএসএস - FOSS) তালিকাভিত্তিক অ্যাপ্লিকেশন যা স্থানিকভাবে সংযুক্ত ডেটা ব্যবহারে জন্য। এটি মুলত অবস্থান-ভিত্তিক তথ্যের একটি তালিকা।   রূপরেখা  এটি একটি আদর্শ এবং বিকেন্দ্রীভূত স্থানিক তথ্য ব্যবস্থাপনার পরিবেশ যা বিভিন্ন উৎস থেকে জিও-রেফারেন্স করা ডাটাবেস , মানচিত্রাঙ্কনবিদ্যা প্রোডাক্টস এবং এসম্পর্কিত মেটাডেটা অ্যাক্সেস সক্ষম করতে, স্থানিক তথ্য আদান-প্রদান বৃদ্ধি করে এবং সংস্থাগুলি এবং তাদের সুবিধাভোগীদের মধ্যে শেয়ার করে নেওয়ার জন্য ইন্টারনেটের সক্ষমতা ব্যবহার করে ডিজাইন করা হয়েছে। জেড-৩৯.৫০ প্রোটোকল ব্যবহার করে এটি উভয়ই দূরবর্তী ক্যাটালগগুলিতে অ্যাক্সেস করে এবং অন্যান্য ডেটা ক্যাটালগ পরিষেবাগুলিতে এর ডেটা উপলব্ধ করে। , ওজিসি ওয়েব ক্যাটালগ পরিষেবা কার্যকর করা হচ্ছে।  ডান|থাম্ব| জিওনেটওয়ার্ক ইন্টারফেস স্যাটেলাইটের চিত্রাবলী থেকে প্রাপ্ত মানচিত্রগুলো কার্যকর যোগাযোগের সরঞ্জাম এবং দ্রুত, নির্ভরযোগ্য ও যুগোপযোগী ব্যবহারের প্রয়োজনে সিদ্ধান্ত গ্রহণকারীদের (যেমন টেকসই উন্নয়ন পরিকল্পনাকারী এবং মানবিক ও জরুরি পরিচালক) কাজে গুরুত্বপূর্ণ ভূমিকা পালন করে এবং কার্যকারিতার ভিত্তি হিসাবে ব্যবহারকারী বান্ধব কার্টোগ্রাফিক প্রোডাক্ট এবং তাদের ক্রিয়াকলাপের উন্নত পরিকল্পনা এবং নিরীক্ষণের জন্যও এটি ব্যবহৃত হয়। সামঞ্জস্যপূর্ণ এবং আপডেটেড ভৌগোলিক ডেটা বিনিময় করার জন্য জিআইএস বিশেষজ্ঞগণ এবং এটি প্রাথমিক ভৌগোলিক বিশ্লেষণ করতে এবং নির্ভরযোগ্য পূর্বাভাস তৈরি করার জন্য বহুমাত্রিক উপায়ে প্রয়োজনীয় স্থানিক বিশ্লেষক।   প্রয়োগ  ইতালির রোমে তাদের সদর দফতরে প্রথমে এফএও জিও নেটওয়ার্ক এবং ডাব্লিউএফপি ভিএএম-এসআইই জিওনেটওয়ার্কে সফটওয়্যারটি মোতায়েন করা হয়। তদ্ব্যতীত ডাব্লিউএইচও, সিগিয়ার, বিআরজিএম, ইএসএ, এফজিডিসি এবং  চীনের গ্লোবাল চেঞ্জ ইনফরমেশন অ্যান্ড রিসার্চ সেন্টার (জিসিআইআরসি) তাদের স্থানিক তথ্য (ডেটা) ব্যবস্থাপনা ধারণক্ষমতা হিসেবে জিওনেটওয়ার্ক ওপেনসোর্স বাস্তবায়নের কাজ করে চলছে।  এটি বেশ কয়েকটি ঝুঁকিপূর্ণ তথ্য সিস্টেমের জন্য ব্যবহৃত হয়। বিশেষত গাম্বিয়ায় এটি ঝুঁকিপূর্ণ তথ্য সিস্টেমে ব্যবহৃত হয়।  জিও নেটওয়ার্ক সম্পর্কিত বেশ কয়েকটি  সরঞ্জাম প্যাকেজ করা হয়েছে যেমন জিও সার্ভার। জিওসার্ভার ভৌগোলিক ডেটা সঞ্চয় করে, যখন জিও নেটওয়ার্ক এ জাতীয় ডেটা সংগ্রহ করে।   আরো দেখুন    জিআইএস সফটওয়্যারের তুলনা   জিআইএস সফটওয়্যার তালিকা   ওপেন সোর্স সফটওয়্যার প্যাকেজগুলির তালিকা   ওপেন সোর্স জিওস্প্যাশিয়াল ফাউন্ডেশন   তথ্যসূত্র    বহিঃসংযোগ       সোর্সফোর্জ প্রকল্প   গিটহাব রিপজিটরি  বিষয়শ্রেণী:বিনামূল্যের জিআইএস সফটওয়্যার বিষয়শ্রেণী:ওয়েব অ্যাপ্লিকেশন